Document ID: 31996R0069

ΚΑΝΟΝΙΣΜΟΣ (ΕΚ) αριθ. 69/96 ΤΗΣ ΕΠΙΤΡΟΠΗΣ της 18ης Ιανουαρίου 1996 για τροποποίηση του κανονισμού (ΕΟΚ) αριθ. 2676/90 για καθορισμό κοινοτικών μεθόδων ανάλυσης εφαρμόσιμων στον οινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως αγοράς στον αμπελοοινικό τομέα (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 74,
Εκτιμώντας:
ότι, στον κανονισμό (ΕΟΚ) αριθ. 2676/90 της Επιτροπής της 17ης Σεπτεμβρίου 1990 περί καθορισμού κοινοτικών μεθόδων ανάλυσης εφαρμοσίμων στον οινικό τομέα (3), όπως τροποποιήθηκε τελευταία από τον κανονισμό (ΕΚ) αριθ. 60/95 (4), στο παράρτημα κεφάλαιο 25 σημείο 2.2.3.3.2 που αφορά τον αναλυτικό προσδιορισμό της περιεκτικότητας των χυμών σταφυλής σε διοξείδιο του θείου, περιγράφεται μία μέθοδος η οποία οδηγεί σε καλύτερη παραλαβή της ουσίας αυτής σε σχέση με τη μέθοδο που χρησιμοποιήθηκε κατά το παρελθόν στο κεφάλαιο 13 σημείο 13.4 7 ότι, σε ορισμένες περιπτώσεις, οι αναλύσεις χυμών σταφυλής δίδουν υψηλότερα ποσοστά περιεκτικότητας σε ολικό διοξείδιο του θείου, τα οποία είναι δυνατόν να υπερβαίνουν το ανώτερο προβλεπόμενο όριο 7 ότι, με το δεδομένο ότι η μέθοδος αυτή συνεπάγεται για τους επιχειρηματίες τεχνολογικές τροποποιήσεις και προς αποτροπή δυσκολιών διάθεσης των χυμών σταφυλής, σκόπιμο είναι να παραταθεί ως το τέλος της τρέχουσας περιόδου η μεταβατική περίοδος κατά την οποία ο προσδιορισμός της περιεκτικότητας των χυμών σταφυλής σε διοξείδιο του θείου να γίνεται με τη μέθοδο που χρησιμοποιήθηκε κατά το παρελθόν 7 ότι πρέπει να αποφύγουμε οποιαδήποτε διακοπή στην εφαρμογή των λεπτομερειών αυτής της μεθόδου ανάλυσης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα κεφάλαιο 25 σημείο 2.2.3.3.2 του κανονισμού (ΕΟΚ) αριθ. 2676/90 στην περιγραφή της μεθόδου προσδιορισμού του διοξειδίου του θείου η ημερομηνία «31 Δεκεμβρίου 1995» αντικαθίσταται από την ημερομηνία «31 Αυγούστου 1996».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιανουαρίου 1996.

Labels: 0
17
14
6